Document ID: 31981R3323

Komisijas Regula (EEK) Nr. 3323/81
(1981. gada 20. novembris),
ar kuru otro reizi groza Regulu (EEK) Nr. 1974/80, ar ko paredz vispārējus īstenošanas noteikumus attiecībā uz dažiem pārtikas atbalsta pasākumiem, kuri saistīti ar labību un rīsiem
Eiropas Kopienu Komisija,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1949/812, un jo īpaši tās 28. pantu,
ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju3, kurā jaunākie grozījumi izdarīti ar Grieķijas Pievienošanās aktu, un jo īpaši tās 25. pantu,
ņemot vērā Padomes 1975. gada 29. oktobra Regulu (EEK) Nr. 2750/75, ar ko nosaka labības sagatavošanas kritērijus, ko paredzēts izmantot kā pārtikas atbalstu4, un jo īpaši tās 6. pantu,
ņemot vērā Padomes Regulu Nr. 129 par norēķinu vienības vērtību un maiņas kursiem, ko piemēro kopējās lauksaimniecības politikas mērķiem5, kurā jaunākie grozījumi izdarīti ar Regulu (EEK) Nr. 2543/736, un jo īpaši tās 3. pantu,
ņemot vērā Monetārās komitejas atzinumu,
tā kā 8. panta 2. punktā Komisijas Regulā (EEK) Nr. 1974/807, kas grozīta ar Regulu (EEK) Nr. 2984/818, lai salīdzinātu piedāvājumus, ir izklāstīta monetāro kompensāciju apjomu konvertēšanas metode; tā kā šī metode ir piemērojama arī piedāvājuma apjoma konvertēšanai tās dalībvalsts valūtā, kas atbild par samaksu, saskaņā ar minētās regulas 17. panta 4. punktu;
tā kā administratīvās skaidrības labad un atbilstoši ekonomiskajai realitātei tiek uzskatīts par vajadzīgu izmainīt attiecīgos pasākumus, izmantojot to jaunāko pārskatu par savstarpējiem maiņas kursiem, kas sagatavots līdz galīgajam datumam, kurš noteikts piedāvājumu iesniegšanai, un kas publicēts Eiropas Kopienu Oficiālā Vēstneša C sērijā; tā kā tā rezultātā ir jāmaina minētās regulas 17. panta 4. punkta formulējums;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1974/80 groza šādi:
1. Regulas 8. panta 2. punktu aizstāj ar šādu:
"2. Vajadzības gadījumā naudas kompensācijas apjomu konvertē tās dalībvalsts valūtā, kurā sāk izsoli, izmantojot:
- konversijas likmi, kas iegūta no attiecīgo valūtu pamatlikmes, ja attiecīgo valūtu maksimālās svārstības vienlaicīgi nepārsniedz 2,25 %,
- citos gadījumos - to attiecību starp abām attiecīgajām valūtām, kas izveidota, izmantojot jaunāko pārskatu par tūlītējiem valūtas maiņas kursiem, kuri noteikti tieši pirms piedāvājumu iesniegšanas termiņa, kas publicēts Eiropas Kopienu Oficiālā Vēstneša C sērijā."
2. Regulas 17. panta 4. punktu aizstāj ar šādu:
"4. Šā panta 2. punktā minēto summu maksā tās dalībvalsts valūtā, kas atbild par samaksu. Šai nolūkā šo summu konvertē, izmantojot 8. panta 2. punktā minēto metodi."
2. pants
Šīs regulas noteikumus piemēro visiem pārtikas atbalsta pasākumiem, kas jāveic, ievērojot Regulas (EEK) Nr. 1974/80 noteikumus, ja nav beidzies piedāvājumu iesniegšanas termiņš.
Pēc attiecīgo pušu pieprasījuma, piedāvājumus, kuri iesniegti šīs regulas spēkā stāšanās dienā un attiecībā uz kuriem nav beidzies piedāvājumu iesniegšanas termiņš, var atsaukt.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 20. novembrī

Labels: 3
17
5